Hillar Põld

Hillar Hans Põld (7. september 1911 Kose, Kose kihelkond – 29. aprill 1980 Tallinn) oli eesti vaimulik ja Usuteaduse Instituudi professor.

Ta lõpetas 1929. aastal Jakob Westholmi Gümnaasiumi ja 1935 Tallinna Konservatooriumi klaveriklassi klaverkunstniku diplomiga. Õppis aastatel 1935–1940 ja 1942–1943 Tartu Ülikooli usuteaduskonnas (cand. theol.). Prooviaasta oli ta Tartu Peetri koguduse II pihtkonnas õpetaja Jaan Muru juures. Ordineeriti 4. aprillil 1943 Tallinna Piiskoplikus Toomkirikus piiskop Johan Kõpu poolt.

Oli aastatel 1943–1944 Tartu Pauluse koguduse I pihtkonna abiõpetaja, 1944 Mõisaküla koguduse õpetaja asetäitja, 1945-1953 Pärnu Eliisabeti koguduse õpetajaEELK Pärnu Eliisabeti kogudus https://web.archive.org/web/20131009143417/http://www.eelk.ee/~eelk96/tekstid/ajalugu.htm, 1945–1953 Pärnu praostkonna praosti kohusetäitja, 1946 Tori koguduse hooldajaõpetaja, 1953–1974 Simuna Siimona ja Juuda koguduse õpetaja, 1974–1980 Juuru Mihkli koguduse õpetaja ja Vahastu koguduse hooldajaõpetaja ning 1974–1977 Ida-Harju praostkonna abipraost. 

Lisaks oli ta Usuteaduse Instituudi ajaloolise usuteaduse õppeülesannete täitja 1955–1962, nimetatud professoriks (tõenäoliselt) 1962–1980. Oli samuti EELK piiblitõlke- ja agendakomisjoni liige.

Ta kuulus ka Eesti Kristlikusse Üliõpilasühingusse (esimees 1937–1940) ja Eesti Akadeemilisse Usuteadlaste Seltsi.

Hillar Põld suri 29. aprillil 1980 Tallinnas ja ta on maetud Simuna kirikuaeda.

Isiklikku
Tema isa Harald Põld oli Kose Püha Nikolause koguduse õpetaja ja Eesti Misjoni Seltsi välismisjoni juhataja, onu Peeter Põld oli teoloogiharidusega eesti kooli-, karskus- ja riigitegelane. Tema vend Eerik Põld oli kunstiajaloolane ja restauraator, teine vend Naan (Naatan) Põld oli Hamburgi muusikaülikooli lauluprofessor ning oratooriumide ja kantaatide solist. 

Hillar Põld laulatati 1943. aastal Tori kirikus Irene Reidakuga, Püha Jakobi koguduse ja Tori koguduse õpetaja Juhan Reidaku tütrega. Sellest abielust sündisid lapsed Joel Siimo (1944) ja Anna Leena (1947–2002). Leseks jäänuna abiellus ta uuesti ja laulatati 1977. aastal Juuru kirikus Selma Sotnikuga. 

Viited

Välislingid
Album Academicum Universitatis Tartuensis 1918-1944
Riho Saard. Hillar Põld – 100. 1. osa. – Eesti Kirik 31.08.2011
Riho Saard. Hillar Põld – 100. 2. osa. – Eesti Kirik 7.09.2011
Riho Saard. Hillar Põld – 100. 3. osa. – Eesti Kirik 14.09.2011
Riho Saard. Hillar Põld – 100. 4. osa. – Eesti Kirik 21.09.2011
Riho Saard. Hillar Põld – 100. 5. osa. – Eesti Kirik 28.09.2011

Kategooria:Pärnu Eliisabeti koguduse vaimulikud
Kategooria:Simuna Siimona ja Juuda koguduse vaimulikud
Kategooria:Juuru Mihkli koguduse vaimulikud
Kategooria:Eesti teoloogid
Kategooria:Jakob Westholmi Gümnaasiumi vilistlased
Kategooria:Tartu Ülikooli usuteaduskonna vilistlased
Kategooria:Usuteaduse Instituudi vilistlased
Kategooria:Sündinud 1911
Kategooria:Surnud 1980